als_Latn dik_Latn sag_Latn
Një nga karakteristikat që Windows 8 ka shtuar për përdoruesit e sipërmarrjes është Windows kudo. Siç është raportuar edhe më parë, ajo do t’iu lejojë përdoruesve që të kopjojnë sistemin e tyre Windows 8 në një USB, të cilën pastaj mund ta lidhin në çdo kompjuter tjetër, për qasje të plotë të dosjeve të tyre në Windows 8.
Këtë javë, Engadget raporton se patën shansin të marrin USB-në e parë bërë posaçërisht për funksionin Windows to Go në Windows 8. Ajo vjen nga kompania Kingston e njohur për memoriet e kompjuterëve, nën emrin e DataTraveler Workspace.
Artikulli shkruante se kjo nuk është një USB e thjeshtë, por më tepër një që përfshin memorie më të shpejtë dhe një kontrollues SandForce, duke e bërë atë të ngjashme me memorien SSD instaluar brenda kompjuterëve.
Në këtë moment, Kingston ka lejuar disa klientë për të provuar një USB të vjetër, DataTraveler Ultimate, që është krijuar për testimin e Windows to Go. Megjithatë, produkti i ri DataTraveler Workspace do të zëvendësojë DataTraveler Ultimate kur të lançohet së bashku me Windows 8-ën në tetor. Versionet janë 32, 64 dhe 128 GB.
Çmimi nuk është njoftuar ende, por dyshojmë se DataTraveler Workspace do të këtë një çmim të lartë, për sa i përket USB-ve.
(Herë të lexuara: 194)
als_Latn als_Latn als_Latn als_Latn als_Latn als_Latn